336 



dernes Antal hos de Larver, der lever paa Planter, som 

 er Værter for flere Larver, hvad der naturligvis kun kan 

 lette Benyttelsen af Oversigten. Denne Fortegnelse over 

 Larverne er det, der har glædet Anmelderen mest af alt, 

 hvad V^ærket rummer. Han har ofte paa sine Ture ærgret 

 sig over, at de Bladhvepselarver, som han tilfældigvis fik 

 fat i, tilhørte en for ham lukket Verden; denne Forteg- 

 nelse vil gøre, at han i Fremtiden befinder sig paa nogen- 

 lunde fast Bund, naar han faar fat i Bladhvepselarver. 



Det er da en saare fortræffelig Bog. Den giver gode 

 og fyldige Oplysninger om det, der allerede er udrettet; 

 den giver os brugelige Tabeller over de hos os fundne 

 Former og den stiller os overfor en Mængde Spørgsmaal, 

 som venter paa Løsning, og som vi herhjemme udmærket 

 godt kan være med til at løse. Vi kan i et lille Land van- 

 skeligt anlægge de store Samlinger af alle Jordens Arter, 

 men vi kan alle være med til at finde ud af Dyrenes 

 Livsvaner, og det turde vel være paa dette Omraade, at 

 den arbejdende Entomolog i Fremtiden skal høste sine 

 Lavrbær. 



Det er en fortræffelig Bog for de unge, som endnu 

 ikke har ladet sig daare af en anden Gruppe; den er en 

 Opfordring til dem om at lade Sommerfugle og Biller 

 vandre deres egne Veje og kaste sig over de Grupper, 

 hvor deres Arbejde kan gøre stor Nytte. — Derfor bør 

 alle Samlere eje Værket, men især bør de unge eje det. 



Anm. lyser herved efter et Værk, der i de groveste 

 Træk omfatter alle Danmarks Dyr. Det er jo meget godt 

 at kunne bestemme, f. Eks. at en Bladhveps hører til Lo- 

 phyrerne — men naar man nu slet ikke ved, om det D.yr, 

 man staar med, er en Bladhveps, saa hjælper det anmeldte 

 Værk ikke. — Tiden turde nu ogsaa, da der alt er kom- 

 met 18 Bind af D. F., være saa langt fremrykket, at et 

 saadant Værk, som det af Anm. ønskede, vil være paa 



sin Plads. 



J. P. Kryger. 



